जनसंघ के कर्मठ व जोशीले कार्यकर्ता के रूप में जनता के बीच धाक जमाने में जितने सुशील जी सफल हुए, उतना बाद के वर्षों में भी, या यूं कहा जाए कि आज तक भी, कोई अन्य नेता नहीं हो पाया ! बड़े से बड़े सूरमा अथवा धन्ना सेठ किसी मजलूम गरीब को सताने में उनके कारण भय खाने लगे थे ! आतताईयों व अत्याचारियों का मान मर्दन करना सुशील जी की खूबी थी ! जिसके कारण आम जन में उनकी छवि समाज में रोबिनहुड जैसी बन गई थी ! यही कारण है कि समाज के हर छोटे बड़े व्यक्ति ने उन्हें “भाई साहब” का आत्मीय संबोधन देना प्रारम्भ कर दिया !